smcproject/ml-wiki-sentences huggingface dataset:
കെമിക്കൽബോണ്ട് സിദ്ധാന്തത്തിലെ അദ്ദേഹത്തിന്റെ സംഭാവനകളിൽ ഓർബിറ്റൽ ഹൈബ്രഡൈസേഷൻ എന്ന സങ്കല്പവും മൂലകങ്ങളുടെ ഇലക്ട്രോ നെഗറ്റീവിറ്റികളുടെ ആദ്യത്തെ കൃത്യമായ അളവും ഉൾപ്പെടുന്നു.
പോളിംഗ് ബയോളജിക്കൽ തന്മാത്രകളുടെ ഘടനയെക്കുറിച്ചും പഠിക്കുകയും പ്രോട്ടീൻ ദ്വിതീയ ഘടനയിൽ ആൽഫ ഹെലിക്സിന്റെയും ബീറ്റ ഷീറ്റിന്റെയും പ്രാധാന്യം വ്യക്തമാക്കുകയും ചെയ്തു.
പോളിംഗിന്റെ സമീപനം എക്സ്-റേ ക്രിസ്റ്റലോഗ്രാഫി, മോളിക്യുലർ മോഡൽ ബിൽഡിംഗ്, ക്വാണ്ടം കെമിസ്ട്രി എന്നിവയിൽ നിന്നുള്ള രീതികളും ഫലങ്ങളും സംയോജിപ്പിച്ചു.
അദ്ദേഹത്തിന്റെ കണ്ടെത്തലുകൾ ജെയിംസ് വാട്സൺ , ഫ്രാൻസിസ് ക്രിക്ക് , മൗറീസ് വിൽക്കിൻസ്, റോസലിൻഡ് ഫ്രാങ്ക്ലിൻ എന്നിവരുടെ ഡിഎൻ‌എയുടെ ഘടനയെപ്പറ്റിയുള്ള പഠനങ്ങൾക്ക് പ്രചോദനമായി, അതുവഴി ഇത് ജനിതകശാസ്ത്രജ്ഞർക്ക് എല്ലാ ജീവജാലങ്ങളുടെയും ഡി‌എൻ‌എ കോഡ് കുരുക്കഴിക്കുന്നതു സാധ്യമാക്കി..
പിന്നീടുള്ള വർഷങ്ങളിൽ അദ്ദേഹം ആണവ നിരായുധീകരണം, ഓർത്തോമോളികുലാർ മെഡിസിൻ, മെഗാവിറ്റമിൻ തെറാപ്പി എന്നിവയും ഭക്ഷണത്തിലെ പോഷക സപ്ലിമെന്റുകളെയും പ്രോത്സാഹിപ്പിച്ചു.
വലിയ അളവിലുള്ള വിറ്റാമിനുകളുടെ വൈദ്യശാസ്ത്ര ഉപയോഗത്തെക്കുറിച്ചുള്ള അദ്ദേഹത്തിന്റെ ആശയങ്ങളൊന്നും മുഖ്യധാരാ ശാസ്ത്രസമൂഹത്തിൽ വലിയ സ്വീകാര്യത നേടിയിട്ടില്ല.
അമേരിക്കയിലെ ഓറിഗണിലെ പോർട്ട്‌ലാന്റിൽ ഹെർമൻ ഹെൻറി വില്യം പോളിങ്ങിന്റെയും (1876–1910) ലൂസി ഇസബെല്ലെയുടേയും (1881–1926) മകനായാണ്‌ പോളിങ്ങ് ജനിച്ചത്.
ലൂസിയുടെ പിതാവായ ലൈനസിന്റെയും ഹെർമന്റെ പിതാവായ കാളിന്റെയും ഓർമ്മക്കായി ലൈനസ് കാൾ (Linus Carl) എന്നായിരുന്നു അദ്ദേഹത്തെ വിളിച്ചിരുന്നത്.
കോണ്ഡണിൽ വെച്ച് കണ്ടുമുട്ടിയതായിരുന്നു  ഹെർമനും ലൂസിയും, കണ്ടുമുട്ടുമ്പോൾ ഇരുവർക്കും യഥാക്രമം 23 ഉം 18 ഉം വയസ്സായിരുന്നു.
ആറ് മാസത്തിനുശേഷം ഇരുവരും വിവാഹം കഴിക്കുകയും ചെയ്തു.
കൂടുതൽ വായനക്ക് Patrick Coffey, Cathedrals of Science: The Personalities and Rivalries That Made Modern Chemistry, Oxford University Press, 2008.
ISBN 978-0-19-532134-0 അവലംബം ↑ https://www.nobelprize.org/prizes/chemistry/1954/pauling/facts/ ↑ ↑ ↑ 1 2 ↑ ↑ ↑ ↑ ↑ ↑ Hager, p. 22.
↑ Mead and Hager, p. 8.
↑ Goertzel and Goertzel, p. 1.
പുറത്തേയ്ക്കുള്ള കണ്ണികൾ Wikimedia Commons has media related to Linus C. Pauling .
Linus Pauling Online a Pauling portal created by Oregon State University Libraries Francis Crick: The Impact of Linus Pauling on Molecular Biology (transcribed video from the 1995 Oregon State University symposium) Archived 2012-09-20 at the Wayback Machine .
The Ava Helen and Linus Pauling Papers at the Oregon State University Libraries Archived 2010-06-01 at the Wayback Machine .
The Pauling Catalogue Linus Pauling (1901-1994) National Academy of Sciences biography Caltech oral history interview Archived 2008-07-06 at the Wayback Machine .
Berkeley Conversations With History interview Archived 2007-03-20 at the Wayback Machine .
Linus Pauling Centenary Exhibit Linus Pauling from The Dictionary of Unitarian and Universalist Biography Archived 2007-08-17 at the Wayback Machine .
Linus Pauling Investigates Vitamin C Archived 2008-02-24 at the Wayback Machine .
The Dark Side of Linus Pauling's Legacy The Linus Pauling Institute at Oregon State University and The Many Lives of Linus Pauling: A Review of Reviews J. Chem.
Archived 2006-09-16 at the Wayback Machine .
Pauling's CV Publications of Pauling Archived 2007-06-21 at the Wayback Machine .
Linus and Ava Helen Pauling Hall Archived 2009-01-08 at the Wayback Machine .
at Soka University of America , devoted to pacifism in global citizenship.
ഫലകം:Linus Pauling
ഫലകം:U.
S. anti-nuclear
ലൈഫ്-ലൈൻ ഇംഗ്ലീഷ് വിലാസം https://ml.wikipedia.org/wiki/Life-Line
അമേരിക്കൻ എഴുത്തുകാരനായ റോബർട്ട് എ. ഹൈൻലൈൻ 1939-ൽ പ്രസിദ്ധീകരിച്ച ചെറുകഥയാണ് " ലൈഫ്-ലൈൻ ".
ഹൈൻലൈന്റെ പ്രസിദ്ധീകരിക്കപ്പെട്ട ആദ്യ ചെറുകഥയാണിത്.
പ്രഫസ്സർ പിനെറോ എന്ന പ്രധാന കഥാപാത്രം ഒരു മനുഷ്യന്റെ ആയുസ്സ് പ്രവചിക്കാവുന്ന ഒരു യന്ത്രം കണ്ടുപിടിക്കുന്നു.
ഒരു വ്യക്തിയുടെ വേൾഡ് ലൈനിൽ ഒരു സന്ദേശമയയ്ക്കുകയും ഇതിന്റെ പ്രതിധ്വനി അളക്കുകയും ചെയ്യുന്നതിലൂടെയാണ് ഈ യന്ത്രം പ്രവർത്തിക്കുന്നത്.
ഈ കണ്ടുപിടിത്തം ലൈഫ് ഇൻഷുറൻസ് വ്യവസായത്തിനും ഇദ്ദേഹത്തിന്റെ ജീവിതത്തിനു തന്നെയും വലിയ പ്രത്യാഘാതങ്ങളാണുണ്ടാക്കുന്നത്.
ടൈം ഇനഫ് ഫോർ ലവ് , മെതുസലേഹ്സ് ചിൽഡ്രൺ എന്നീ നോവലുകളിൽ പ്രഫസ്സർ പിനെറോയെപ്പറ്റി പരാമർശിക്കുന്നുണ്ട്.
അമരനായ ലസാറസ് ലോങ് എന്ന കഥാപാത്രത്തിന്റെ ആയുസ്സ് പിനെറോ പരിശോധിച്ചുവെങ്കിലും യന്ത്രത്തിന് കേടുപറ്റി എന്ന ചിന്തയിൽ ഇദ്ദേഹത്തെ പണം വാങ്ങാതെ തിരികെ അയച്ചു എന്ന് പ്രസ്താവനയുണ്ട്.
ത്രില്ലിംഗ് വണ്ടർ സ്റ്റോറീസ് എന്ന മാഗസിൻ ഒരു ചെറുകഥാമത്സരത്തിന്റെ ജേതാവിന് 50 ഡോളർ സമ്മാനം പ്രഖ്യാപിച്ചതിനാലാണ് ഇദ്ദേഹം ഈ കഥ എഴുതാനാരംഭിച്ചത്.
പക്ഷേ അസ്റ്റൗണ്ടിംഗ് എന്ന മാസികയ്ക്ക് 70 ഡോളറിന് ഇദ്ദേഹം ഈ കൃതി വിൽക്കുകയാണുണ്ടായത്.
1966-ലെ ദ വേൾഡ്സ് ഓഫ് റോബർട്ട് എ. ഹൈൻലൈൻ എന്ന സമാഹാരത്തിലും 1980-ലെ എക്സ്പാൻഡഡ് യൂണിവേഴ്സ് എന്ന സമാഹാരത്തിലും 1987-ലെ "ദ മാൻ ഹൂ സോൾഡ് ദ മൂൺ" എന്ന കൃതിയിലും ഈ കഥ പ്രത്യക്ഷപ്പെടുന്നുണ്ട്.
വർത്തമാനകാലത്തെ പ്രാധാന്യം
ലൈഫ്-ലൈനിലെ ഒരു പാരഗ്രാഫ് ആധുനിക കാലത്തെ ബൗദ്ധിക സ്വത്തവകാശ നിയമങ്ങളുടെ വിമർശനത്തിനായി ഇടയ്ക്കിടെ ഉദ്ധരിക്കപ്പെടാറുണ്ട്:
ഒരു മനുഷ്യനോ കോർപ്പറേഷനോ പൊതുജനങ്ങളിൽ നിന്ന് കുറച്ചു വർഷങ്ങൾ ലാഭമെടുത്തു എന്നതിനാൽ മാത്രം ഭരണകൂടവും കോടതികളും ഇത്തരം ലാഭക്കൊയ്ത്ത് ഭാവിയിലും തുടരാനുള്ള സാഹചര്യം ഒരുക്കിക്കൊടുത്തേ മതിയാകൂ എന്ന് ഈ രാജ്യത്തിലെ ചില വിഭാഗങ്ങളുടെ മനസ്സിൽ ഒരു ആശയം രൂപപ്പെട്ടിട്ടുണ്ട്.
സാഹചര്യങ്ങൾ മാറുകയോ പൊതുജനങ്ങളുടെ താല്പര്യം ഇതിനെതിരാകുകയോ ചെയ്താൽ പോലും ഇത് തുടരണമത്രേ!
ഈ വല്ലാത്ത വിശ്വാസത്തിന് നിയമത്തിലോ നീതിയിലോ ഒരു അടിസ്ഥാനവുമില്ല.
കോർപ്പറേഷനുകൾക്കോ വ്യക്തികൾക്കോ കോടതിയെ സമീപിച്ച് കാലത്തിന്റെ ഘടികാരം നിറുത്തിവയ്ക്കണമെന്നോ തിരികെ കറക്കണമെന്നോ ആവശ്യപ്പെടാനുള്ള അധികാരമില്ല തന്നെ.
വലിയ മോതിരക്കോഴി ഇംഗ്ലീഷ് വിലാസം https://ml.wikipedia.org/wiki/Common_ringed_plover
വലിയ മോതിരക്കോഴിയെ ആംഗലത്തിൽ common ringed plover അല്ലെങ്കിൽ ringed plover  എന്നു വിളിക്കുന്നു.
ശാസ്ത്രീയ നാമം Charadrius hiaticula എന്നാണ്.
ഇവ ദേശാടാന പക്ഷികളാണ്.
17-19.5 സെ.
മീ നീളമുള്ള ഈ പക്ഷിയുടെ ചിറകു വിരിച്ചിൽ  35-41 സെ.
ചാര-തവിട്ടു നിറമുള്ള പുറകും ചിറകുകളും ഉണ്ട്.
വെള്ള വയറും നെഞ്ചും കറുത്ത പട്ട നെഞ്ചിലുണ്ട്.
വിട്ടു നിറത്തിലുള്ള ഉച്ചി, വെളുത്ത നെറ്റി,കണ്ണിനു ചുറ്റുംകറുത്ത നിറം.
നീളം കുറഞ്ഞ ഓറഞ്ചും കറുപ്പും കൊക്കും ഉണ്ട്.
കാലുകൾക്ക് ഓറഞ്ചു നിറം.
പുറത്തെ രണ്ടു വിരലുകൾക്കിടയിൽ പാടയുണ്ട്.
പ്രായമാവാത്തവയ്ക്ക്മങ്ങിയ നിറമാണ്.
മുഴുവനാവാത്ത ചാര-തവിട്ടുനിറത്തിലുള്ള നെഞ്ചിലെ പട്ട.
കറുത്തകൊക്ക്.
ഇരുണ്ട കൊക്ക്,മങ്ങിയ മഞ്ഞ- ചാര കാലുകൾആണുള്ളത്.
ചെടികളൊന്നു മില്ലാത്ത തുറസ്സായ സ്ഥലത്ത്നിലത്താണ് കൂട് ഒരുക്കുന്നത്.
ശത്രുക്കൾ കൂടിനടുത്ത് എത്തിയാൽ പക്ഷി കൂട്ടിൽ നിന്ന് അകന്ന് അകലെ ചിറക് ഒടിഞ്ഞപോലെ അഭിനയിച്ച് ശത്രുവിനെ കൂടിന്റെ അടുത്തു നിന്നും മാറ്റിയ ശേഷം പറന്നകലും.
കടൽ തീരങ്ങളിലും വേലിയിറക്കത്തിലും പാടങ്ങളിലും ഇരതേടുന്നു.
ഇവ പ്രാണി,പുഴുക്കൾ, തോടുള്ള ജീവികൾ എന്നിവയെ ഭക്ഷിക്കുന്നു..
ജീവിത ചക്രം ഇണചേരൽ Egg കുഞ്ഞ്, Farmoor Reservoir , Oxfordshire Museum specimen പുറത്തേക്കുള്ള കണ്ണികൾ Picture story about the biology and courtship behaviour with pass in review of Ringed Plover Archived 2011-10-07 at the Wayback Machine .
Ageing and sexing (PDF; 3.9 MB) by Javier Blasco-Zumeta Gerd-Michael Heinze Archived 2016-03-05 at the Wayback Machine .
വലിയ വയൽനായ്ക്കൻ ഇംഗ്ലീഷ് വിലാസം https://ml.wikipedia.org/wiki/Greater_adjutant
കൊറ്റി കുടുംബത്തിലെ ഒരു പക്ഷിയാണ് ‌ വലിയ വയൽനായ്ക്കൻ ( ശാസ്ത്രീയനാമം : Leptoptilos dubius ) .
അടുത്ത കാലം വരെ ഇന്ത്യൻ ഉപഭൂഖണ്ഡത്തിൽ സാധാരണയായി കാണപ്പെട്ടിരുന്നെങ്കിലും ഇപ്പോൾ വംശനാശഭീഷണി നേരിടുകയാണ്‌.
ഒന്നര മീറ്ററോളം ഉയരമുള്ള വലിയ വയൽനായ്ക്കൻ ഇന്ത്യയിലെ കൊറ്റികളിൽ ഏറ്റവും വലിപ്പമുള്ള പക്ഷിയാണ്‌.
കറുപ്പും ചാരനിറവും ശോഭയില്ലാത്ത വെളുപ്പുനിറവുമാണിവയ്ക്ക്.
കൊക്കിന്‌ ആപ്പിന്റെ ആകൃതിയുള്ള ഇളം മഞ്ഞ നിറമാണ്‌.
ഞാറപ്പക്ഷികൾ ഒഴിച്ചാൽ ഏറ്റവും വലിയ കൊക്കുകൾ ഇവയാണ് .
നെഞ്ചിൽ നിന്ന് തൂങ്ങിക്കിടക്കുന്ന ഒരു ചുവന്ന സഞ്ചിയും ഇവയ്ക്കുണ്ട്.
പട്ടാളച്ചിട്ടയിൽ കവാത്തു ചെയ്യുന്നതുപോലെയാണ്‌ ഇവയുടെ നടത്തം എന്നതിനാലാണ്‌ ആംഗലേയത്തിൽ adjutant എന്ന പേർ വിളിക്കുന്നത്.
വലിപ്പക്കൂടുതൽ മൂലം ഇവ അല്പ്പദൂരം ഓടിയശേഷമാണ്‌ പറന്നുയരാറ്.
വയൽനായ്ക്കൻ ( ശാസ്ത്രീയനാമം : Leptoptilos javanicus ) എന്ന പക്ഷിയും ഇതേ കുടുംബത്തിലേതാണ്‌.
കാഴ്ചയിൽ ആൺ, പെൺ പക്ഷികളെ തിരച്ചറിയാനുള്ള വ്യത്യാസങ്ങൾ പ്രകടമല്ല.
വറ്റിവരുന്ന പാടങ്ങൾ, ചതുപ്പുകൾ, എച്ചിൽ എന്നിവയിലാണ്‌ സാധാരണയഅയി വലിയ വയൽനായ്ക്കൻ ഇരതേടാറ്.
ചത്തതും കരയടിഞ്ഞതുമായ മത്സ്യങ്ങൾ, ചതുപ്പിലെ മറ്റു പ്രാണികൾ,  ഇഴജന്തുക്കൾ തുടങ്ങിയവയാണ്‌ പ്രധാന ഭക്ഷണം.
ശവം തിന്നാനും ഇവ കഴുകന്മാരോടൊത്ത് കൂടാറുണ്ട്.
‌ പ്രജനനം
ശിശിരകാലത്താണ്‌ ഇവ പ്രജനനം ചെയ്യുക.
ഉയരമുള്ള മരങ്ങളിലും പാറക്കെട്ടിനു മുകളിലും കമ്പുകൾ നിരത്തി വലിയ കൂടുണ്ടാക്കും.
കോളനികൾ ആയാണ്‌ കൂടുകെട്ടുക.
ഒരു  പ്രജനന സമയത്ത് വലിയ വയൽനായ്ക്കൻ പിടകൾ മൂന്നോ നാലോ മുട്ടകൾ ഇടാറുണ്ട്.
മുപ്പത്തഞ്ച് ദിവസത്തോളം അടയിരുന്നു വിരിയ്ക്കുന്ന കുഞ്ഞുങ്ങളെ അഞ്ചുമാസത്തോളം മാതാപിതാക്കൾ കൂട്ടിനുള്ളിൽ തീറ്റിപ്പോറ്റിയശേഷമാണ്‌ പറക്കമുറ്റാറ്‌.
ഇത്രയും കാലം ഉയരത്തിലെ കൂട്ടിനുള്ളിൽ ജീവിക്കുന്നതുകാരണം കുഞ്ഞുങ്ങൾ താഴെ വീണ്‌ ചത്തുപോകുക വളരെ സാധാരണമാണ്‌.
മനുഷ്യനൊഴികെ ഒരു ജന്തുവിൽ നിന്നും ആരോഗ്യമുള്ള, പ്രായപൂർത്തിയായ വയൽ നായ്ക്കനു ഭീഷണിയില്ല.
എന്നാൽ   മലിനീകരണം, സ്വാഭാവിക വാസകേന്ദ്രങ്ങളുടെ നാശം, വേട്ട,  കീടനാശിനി പ്രയോഗം,  ചതുപ്പ് വരൾച്ചയും നികത്തലും തുടങ്ങിയവ മൂലം  ഇവ ഇന്ന് വംശനാശഭീഷണിയിലാണ്‌.
അവലംബം 1 2 {{ cite web }} : Cite has empty unknown parameters: | last-author-amp= and | authors= ( help ) ; Invalid | ref=harv ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help ) 1 2 3 4 5 6 7 ↑ {{ cite book }} : Unknown parameter | last-author-amp= ignored ( | name-list-style= suggested) ( help ) ↑ ↑ ↑ ↑
വലിയ വാലുകുലുക്കി ഇംഗ്ലീഷ് വിലാസം https://ml.wikipedia.org/wiki/White-browed_Wagtail
കേരളത്തിൽ കാണപ്പെടുന്ന വാലുകുലുക്കികളിൽ ഏറ്റവും വലുതാണ് വലിയ വാലുകുലുക്കി .
ദേഹത്തിൻറെ ഭൂരിഭാഗവും കറുപ്പ്, കണ്ണിനു മുകളിലും ചിറകിലും ശരീരത്തിൻറെ കീഴ്ഭാഗത്തും വെളുപ്പ്.
ഈ പക്ഷിയെ ഒറ്റ നോട്ടത്തിൽ മണ്ണാത്തിപ്പുള്ളുമായി വളരെ സാമ്യം തോന്നാം.
എന്നാൽ വാലിൻറെ നീളക്കൂടുതലും കണ്ണിനു മുകളിലെ വെളുത്ത ‘പുരികവും’ വാലുകുലുക്കിയെ തിരിച്ചറിയാൻ സഹായിക്കും.
കേരളത്തിൽ കൂടു കെട്ടി പ്രജനനം നടത്തുന്ന ഒരേ ഒരിനം വാലുകുലുക്കി ഇതു മാത്രമാണ്.
കൂടുകെട്ടുന്നത് നവംബർ മുതൽ മേയ് വരെയുള്ള കാലത്താണ്.
പാറക്കെട്ടുകൾക്കിടയിലും കെട്ടിടങ്ങൾക്കും പാലത്തിനും അടിയിലുമൊക്കെയാണ് ഇവ കൂടുണ്ടാക്കുന്നത്.
മുട്ടയിടുന്ന കാലത്ത് ഇവ ഉച്ചത്തിൽ ശബ്ദമുണ്ടാക്കാറുണ്ട്.
മറ്റിനം വാലുകുലുക്കികളെല്ലാം ദേശാടകരായി കേരളത്തിലെത്തുന്നവയാണ്.
Foraging on a lily leaf വലിയ വാലുകുലുക്കി അവലംബം Wikimedia Commons has media related to Motacilla_maderaspatensis .
↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) ↑ ↑ ↑ ↑ ↑ ↑ ↑ {{ cite book }} : | access-date= requires | url= ( help ) ↑ {{ cite book }} : | access-date= requires | url= ( help ) ; no-break space character in | title= at position 52 ( help )
വലിയ മോതിരക്കണ്ണി ഇംഗ്ലീഷ് വിലാസം https://ml.wikipedia.org/wiki/Hugonia_bellii
തെക്കെപശ്ചിമഘട്ടതദ്ദേശവാസിയായ മരങ്ങളിൽ പിടിച്ചുകയറിപ്പോകുന്ന ഒരു വള്ളിച്ചെടിയാണ് വലിയ മോതിരക്കണ്ണി.
( ശാസ്ത്രീയനാമം : Hugonia bellii ) .
കെരളത്തിൽ കാണുന്ന ആകെ രണ്ട് Hugonia സ്പീഷിസുകളിൽ ഒന്നാണിത്.
രണ്ടാമത്തെ സ്പീഷിസ് മോതിരക്കണ്ണിയാണ് .
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Hugonia bellii എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Hugonia bellii എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വലിയ വയൽക്കുരുവി ഇംഗ്ലീഷ് വിലാസം https://ml.wikipedia.org/wiki/Large-billed_Reed-warbler വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഭൂമുഖത്തെ ഏറ്റവും നിഗൂഢത പേറുന്ന പക്ഷികളുടെ പട്ടികയിലാണ്‌ Large-billed Reed-warbler എന്ന വയൽക്കുരുവിയുടെ സ്ഥാനം.
1867 -ൽ ഹിമാചൽപ്രദേശിലെ സത്‌ലജ്‌ താഴ്‌വരയിലാണ്‌‌ ഈ പക്ഷിയെ അവസാനമായി കണ്ടതായി രേഖപ്പെടുത്തിയിട്ടുള്ളത്‌.
വംശനാശത്തിന്‌ കീഴടങ്ങിയെന്നു കരുതിയിരുന്ന വയൽക്കുരുവി, ഈയിടെയായി പക്ഷിനിരീക്ഷകർക്കു മുൻപിൽ വീണ്ടും പ്രത്യക്ഷപ്പെട്ടു.
2006 മാർച്ച്‌ 27-ന്‌ മഹിദോൽ സർവകലാശാലയിൽ ജീവശാസ്‌ത്രവകുപ്പിലെ അസിസ്റ്റന്റ്‌ പ്രൊഫസർ ഫിലിപ്പ്‌ റൗണ്ട്, തായ്‌ലൻഡിലെ ബാങ്കോക്കിന്‌ പുറത്തൊരു ജലസംഭരണിക്കു സമീപം നിരീക്ഷണം നടത്തുകയായിരുന്നു.
സാധാരണ വയൽക്കുരുവികളിൽ നിന്നു വിഭിന്നമായ ഒന്ന്‌ അദ്ദേഹത്തിന്റെ ശ്രദ്ധയിൽപ്പെട്ടു.
പക്ഷിയെപ്പറ്റിയുള്ള ഫിലിപ്പ് റൗണ്ടിന്റെ കുറിപ്പ് “ എന്തോ അസാധാരണത്വം ആ പക്ഷിക്കുണ്ടായിരുന്നു. ഒലിവ്‌ബ്രൗൺ നിറമുള്ള ആ വയൽക്കുരുവിയുടെ കൊക്ക്‌ നിഗൂഢമാംവിധം നീണ്ടതും, ചിറകുകൾ അസാധാരണമാംവിധം ചെറുതുമായിരുന്നു ”
നൂറ്റിമുപ്പത്തൊമ്പത്‌ വർഷം മുമ്പ്‌ ഇന്ത്യയിൽ കണ്ട ശേഷം ഗവേഷകരുടെ കണ്ണിൽപെടാതിരുന്ന ഈ അപൂർവ വയൽക്കുരുവിയെ, വീണ്ടും ഇന്ത്യയിൽ കണ്ടെത്തി.
[ എന്ന്? ] കിഴക്കൻ കൊൽക്കത്തയിലെ നരേന്ദ്രപൂരിന്‌ സമീപത്തു നിന്നാണ്‌ ഈ പക്ഷി ഒരു നിരീക്ഷകന്റെ കണ്ണിൽ പെട്ടത്‌.
അവലംബം ↑ {{ cite web }} : Cite has empty unknown parameter: | last-author-amp= ( help ) ; Cite uses deprecated parameter | authors= ( help ) ; Invalid | ref=harv ( help ) പുറത്തേക്കുള്ള കണ്ണികൾ ചിത്രങ്ങൾ Archived 2007-05-01 at the Wayback Machine .
Identification notes Archived 2008-05-15 at the Wayback Machine .
Natural History Museum, London Archived 2015-01-26 at the Wayback Machine .
Photographs from Kolkata Archived 2007-04-28 at the Wayback Machine .
Laem Pak Bia News reports Archived 2016-03-03 at the Wayback Machine .
വലിയ വെള്ളപ്പൈൻ ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
ഇംഗ്ലീഷ് വിലാസം https://ml.wikipedia.org/wiki/Vateria_macrocarpa
പെരുംപൈൻ , വെള്ളപ്പൈൻ എന്നെല്ലാം പേരുകളുള്ള വലിയ വെള്ളപ്പൈൻ തെക്കെപശ്ചിമഘട്ടതദ്ദേശവാസിയായ ഒരു വന്മരമാണ്.
( ശാസ്ത്രീയനാമം : Vateria macrocarpa ) .
അട്ടപ്പാടിയിലെ മുത്തിക്കുളത്തുനിന്നുമാത്രമേ ഈ മരത്തെ കണ്ടെത്തിയിട്ടുള്ളൂ.
അതീവഗുരുതരമായ വംശനാശഭീഷണി നേരിടുന്നുണ്ട് വലിയ വെള്ളപ്പൈൻ.
വെള്ളപ്പൈനേക്കാൾ വലിയ പൂവും ഇലയും കായുമാണ് ഇതിനുള്ളത്.
അവലംബം പുറത്തേക്കുള്ള കണ്ണികൾ കൂടുതൽ വിവരവും കാണുന്ന ഇടങ്ങളും വിക്കിസ്പീഷിസിൽ Vateria macrocarpa എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Vateria macrocarpa എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വലിയ മീവൽക്കാട
വലിയ മീവൽക്കാടയെ ഇംഗ്ലീഷിൽ oriental pratincole, grasshopper-bird, swallow-plover എന്നു വിളിക്കുന്നു.
ശാസ്ത്രീയ നാമം Glareola maldivarum എന്നാണ്.
നിലത്ത് ഇര തേടുന്ന വർഗ്ഗത്തിലാണെങ്കിലും ഇവ പറന്നും ഇര തേടാറുണ്ട്.
തുറന്ന പ്രദേശങ്ങളിൽ ഇര തേടുമെങ്കിലും സന്ധ്യക്ക് തടാകക്കരയിലും ഇര തേടാറുണ്ട്.
തെക്കും കിഴക്കും ഏഷ്യയുടെ ചൂടുള്ള ഭാഗങ്ങളിലും വടക്കൻ പാകിസ്താനിലും കാശ്മീർ ഭാഗത്ത് ചൈനവരേയും കാണുന്നു.
തണുപ്പുകാലത്ത് ഇന്ത്യ , പാകിസ്താൻ , ഇന്തോനേഷ്യ , ആസ്ത്രേലിയ എന്നിവിടങ്ങളിലേക്ക് ദേശാടനം നടത്തുന്നു.
നിലത്ത് 2-3 മുട്ടകളിടും.
1981ൽ ഇംഗ്ലണ്ടിലെ സുഫോക്കിൽ കൺറ്റതായി രേഖപ്പെടുത്തിയിടുണ്ട്.
ചെറിയ കാലുകളും, കൂർത്ത ചിറകുകളും, ഫോർക്ക് പോലുള്ള നീണ്ട വാലുകളും ഉണ്ട്.
പുറകും തലയും തവിട്ടു നിറം.
തവിട്ടു ചിറകും കറുത്ത പറക്കൽ ചിറകും.
വ്അയറിന് വെളുത്ത നിറം.
G. maldivarum Lockyer Waters, SE Queensland, Australia അവലംബം=
വലിയ മുൾ‌വാലൻ ശരപ്പക്ഷി ഇംഗ്ലീഷ് വിലാസം https://ml.wikipedia.org/wiki/Brown-backed_Needletail
വലിയ മുൾവാലൻ ശരപ്പക്ഷിയെ ഇംഗ്ലീഷിൽ Brown-backed Needletail എന്നോ, or Brown Needletail എന്നോ വിളിക്കുന്നു.
ശാസ്ത്രീയ നാമം Hirundapus giganteus എന്നുമ്മാണ്.
ശരപ്പക്ഷികളിൽ വച്ച് ഏറ്റവും വേഗതയുള്ളതാണ്.
വലിയ കൂട്ടങ്ങളായാണ് ഇവയെ കാണുക പതിവ്.
ചെറിയ കാലുകളാണ് ഉള്ളത്.
അതുപയോഗിച്ച് ലംബമായ പ്രതലത്തിൽ പിടിച്ചിരിക്കാണാവും.
ഒരിക്കലും തറയിൽ ഇരിക്കാറില്ല.
വായുവിലാണ് അധികവും ജീവിക്കുന്നത്.
കുഴൽ പോലുള്ള ശരീരം.
കടുത്ത തവിട്ടുനിറം.
അടിവശം വെള്ളയാണ് വിതരണം
ഇന്ത്യ മുതൽ ഇന്തോനേഷ്യ , ഫിലിപ്പീൻസ് എന്നിവിടങ്ങളിലും കാണുന്നു.
പാറക്കൂട്ടങ്ങളിലെ ഉയരമുള്ള ഭാഗങ്ങളിൽ കൂടു കെട്ടി 3-5 മുട്ടകളിടും.
റഷ്യയുടെ രൂപവാദം ഇംഗ്ലീഷ് വിലാസം https://ml.wikipedia.org/wiki/Russian_Formalism ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രതിഭാശാലികളായ ഒട്ടനവധി സാഹിത്യകാരന്മാരെ ലോകത്തിനു സംഭാവന ചെയ്തിട്ടുള്ള നാടാണ് റഷ്യ.
ടോൽസ്റ്റൊയ്, ഗോർകി, ദസ്തെയൊവ്സ്കി, ചെഖോവ് മുതലായ നാമങ്ങൾ റഷ്യയെ കുറിച്ച് ഓർക്കുമ്പോൾ തന്നെ നമ്മുടെ മനസ്സുകളിലേക്ക് ഓടി എത്തുന്നു.
റഷ്യ സാഹിത്യകാരന്മാരെ മാത്രമല്ല സംഭാവന ചെയ്തിട്ടുള്ളത്.
വലിയ സാഹിത്യ പണ്ഡിതന്മാരും നിരൂപകരും റഷ്യയിൽനിന്നു വന്നിട്ടുണ്ട്.
സാഹിത്യ നിരൂപണ സിദ്ധാന്തങ്ങളിലും റഷ്യക്കാർ തങ്ങളുടെ സംഭാവനകൾ നല്കിയിട്ടുണ്ട്.
അവയിൽ പ്രഥമ സ്ഥാനമാണ് രൂപവാദത്തിന്.
രൂപവാദം രണ്ടിടങ്ങളിലായാണ് തഴച്ചു വളർന്നത്.
റഷ്യയിലും പിന്നെ ആംഗലേയ-അമേരിക്കയുടെ മണ്ണിലും.
ഈ ലേഖനത്തിൽ റഷ്യയുടെ രൂപവാദത്തെ കുറിച്ചാണ് നമ്മൾ ചർച്ച ചെയ്യുന്നത്.
രൂപവാദം
ഇരുപതാം നൂറ്റാണ്ടിന്റെ ആദ്യ പാദങ്ങളിൽ രൂപംകൊണ്ടൊരു  സാഹിത്യ മുന്നേറ്റമായിരുന്നു രൂപവാദം.
1914-ൽ റഷ്യയിലാണ് രൂപവാദം ആരംഭിച്ചത്.
അതുവരെ വിശ്വസാഹിത്യത്തെ വിശിഷ്യ ആംഗലേയ സാഹിത്യലോകത്തെ നിയന്ത്രിച്ചു പോന്നിരുന്ന കാല്പനികതാ വാദക്കാർക്കെതിരായിട്ടുള്ള  ഒരു സാഹിത്യ മുന്നേറ്റമായിരുന്നു  രൂപവാദം.
ആംഗലേയ-അമേരിക്കക്കാരുടെ നവനിരൂപണ സിദ്ധാന്തത്തിന്റെ യൂറോപ്പിലുള്ള പകർപ്പായിട്ടാണ് രൂപവാദം ഉടലെടുത്തത്.
സാഹിത്യത്തിലുള്ള സ്റ്റാലിന്റെ അധിനിവേശത്തെ പ്രതിരോധിക്കാനായി  1930-ൽ രൂപവാദം ചെക്കൊസ്ലോവാക്യയുടെ തലസ്ഥാനമായ പ്രാഗിലെക്കു പറിച്ചു നടപ്പെട്ടു.
വിക്ടർ ഷ്ലോവ്സ്കി, യൂറി ടിയാനോവ്, ബോറിസ് ഐക്കൻബാം, റൊമൻ യാക്കൊബ്സൻ, പീറ്റർ ബൊഗാട്ടിരെവ്, ഓസിവ് ബ്രിക്, ബോറിസ് തൊമഷെവ്സ്കി, മിഖയിൽ ബഖ്തിൻ മുതലായവരാണ് ഈ മേഖലയിലെ സുപ്രസിദ്ധ സൈദ്ധാന്തികർ.
ഒരു കൃതിയുടെ മൂല്യം അതിൻറെ കർത്താവിന്റെ പ്രതിഭയെ അടിസ്ഥാനമാക്കിയുള്ളതാണെന്ന  കാല്പനികത വാദക്കാരുടെ ആശയത്തെ പൊളി ച്ചെഴുതിക്കൊണ്ട് കൃതിയെ മുഖ്യധാരയിലേക്കു കൊണ്ടുവരികയും കൃതിയുടെ രൂപത്തെ ഏവരുടെയും സവിശേഷ ശ്രദ്ധയ്ക്ക് പാത്രമാക്കുകയുമാണ് രൂപവാദികൾ ചെയ്തത് .
ഒരു കൃതിയുടെ ഉള്ളടക്കത്തെക്കാളുപരി അതിന്റെ രൂപത്തിനാണ് രൂപവാദികൾ പ്രാമുഖ്യം നല്കിയത്.
സാഹിത്യ ഭാഷയും സാഹിത്യേതര ഭാഷയും തമ്മിലുള്ള വ്യത്യാസത്തെക്കുറിച്ചും അവർ ധാരാളം പഠനങ്ങൾ നടത്തി.
ഒരു കൃതിയെ സമീപിക്കുമ്പോൾ ഗ്രന്ഥകാരന്റെ എഴുതപ്പെട്ട കൃതിയെ മാത്രം മുൻനിർത്തി വേണം അന്വേഷണങ്ങളും, വ്യാഖ്യാനങ്ങളും, നിരൂപണങ്ങളും നടത്തുവാൻ.
പ്രത്യയശാസ്ത്രങ്ങളുടെയോ, ചരിത്രപരമായ താത്പര്യങ്ങളുടെയോ, മനശാസ്ത്ര നിഗമനങ്ങളുടെയോ സഹായമില്ലാതെ നിഷ്പക്ഷമായി  വേണം സാഹിത്യത്തെ സമീപിക്കേണ്ടതെന്നു കരുതുന്നവരാണ് റഷ്യയുടെ രൂപവാദികൾ.
സാഹിത്യത്തെയും കാവ്യഭാഷയെയും പഠിക്കുവാനായി തികച്ചും ശാസ്ത്രീയമായ ഒരു വഴി കണ്ടെത്തുകയാണ്  രൂപവാദികൾ ചെയ്തത്.
ഒരു ഗ്രന്ഥകാരന്റെ കൃതിയെ സമീപിക്കുമ്പോൾ വായനക്കാരുടെ മനസ്സിലുള്ള അനേകം മുൻ ധാരണകളെയും മുന്നനുഭവങ്ങളെയും  മാറ്റിനിറുത്തിക്കൊണ്ട്  ആ കൃതിയുടെ രൂപത്തിലൂടെ ഇതൾവിരിയുന്ന ഗ്രന്ഥകാരന്റെ ഭാവനയെ മനസ്സിലാക്കാനാണ് വായനക്കാർ ശ്രമിക്കേണ്ടത്.
അപരിചിതവത്കരണം
സാഹിത്യ നിരൂപണത്തിൽ രൂപവാദികളുടെ  സവിശേഷ സംഭാവനയാണ് അപരിചിതവത്കരണം എന്ന ആശയം.
അപരിചിതവത്കരണത്തിലൂടെ സാഹിത്യത്തെ മറ്റു മനുഷ്യ ശ്രമങ്ങളിൽ നിന്നും വ്യത്യസ്തമായി മനസ്സിലാക്കാനാണ് രൂപവാദികൾ ശ്രമിച്ചത്.
ഇതുവരെ അന്യമായിരുന്ന നവീനവും ചിരപരിചിതമല്ലാത്തതുമായ വഴികളിൽ സാഹിത്യം ഭാഷയെ ഉപയോഗിക്കുന്ന ഒരു പ്രക്രിയയായാണ് അപരിചിതവത്കരണത്തെ നാം മനസ്സിലാക്കേണ്ടത്.
വിക്ടർ ഷ്ലോവ്സ്കിയാണ് ഈ പദം ആദ്യമായി ഉപയോഗിച്ചത്.
അപരിചിതവത്കരണം എന്നാൽ അപരിചിതമാക്കൽ എന്നു തന്നെയാണ് അർഥം.
ദൈനംദിന ജീവിതത്തിൽ നമ്മൾ അഭിമുഖീകരിക്കുന്ന കാര്യങ്ങളെ പുതുമയുള്ളതായി  നമുക്ക് തോന്നാറില്ല.
കാരണം അവ നമുക്ക് ചിരപരിചിതങ്ങളാണ്.
മനുഷ്യർ ചിലപ്പോൾ യാന്ത്രികമായി കാര്യങ്ങൾ ചെയ്തുപോകാറുണ്ട്.
അവബോധമില്ലാത്ത ഒരു യാന്ത്രിക ജീവിതമാണ് ഇതിന്റെ ഫലം.
ഈ നിരന്തര അവബോധത്തെ നമുക്ക് തിരികെത്തരുന്നതു കലയും സാഹിത്യവുമൊക്കെയാണ്.
തത്ഫലമായി നമുക്ക് ചിരപരിചിതങ്ങളായി തോന്നേണ്ട കാര്യങ്ങൾ യാതൊരു പരിചയവുമില്ലാത്തതായി നമുക്കു തോന്നുന്നു.
അവയ്ക്കു മുമ്പിൽ നമ്മൾ തീർത്തും അപരിചിതരായി മാറുന്നു.
നമ്മൾ നിത്യേന കണ്ടുമുട്ടുന്ന കാര്യങ്ങളുടെ മുമ്പിൽ പരിചയമില്ലാത്തവരായി നാം നില്ക്കുകയും തത്ഫലമായി ഈ ലോകം തന്നെ നമുക്ക് നൂതനമായി തോന്നുകയും ചെയ്യുന്നു.
ഒരു ഗ്രന്ഥകർത്താവ് താൻ തന്നെ രൂപം കൊടുക്കുന്ന നവീന പ്രപഞ്ചത്തെ വരുതിയിൽ നിർത്താൻ കഴിവുള്ളവനാണ്.
താൻ തന്നെ തിരഞ്ഞെടുക്കുന്ന വാക്കുകളിലൂടെയും കഥാഖ്യാനരീതിയിലൂടെയും ഇതുവരെയും ആരും നടന്നിട്ടില്ലാത്ത വഴികളിലൂടെ നടക്കാൻ എല്ലാ ഗ്രന്ഥകർത്താക്കൾക്കും സ്വാതന്ത്ര്യമുണ്ട്.
ഗ്രന്ഥകർത്താവ് എന്തു പറയുന്നുവെന്നതും അയാൾ അത് എങ്ങനെ പറയുന്നുവെന്നതും തമ്മിൽ അഭേദ്യമായൊരു നാഭീനാള  ബന്ധമുണ്ട്.
അതായത് ഒരു എഴുത്തുകാരന്റെ സന്ദേശവും ആ സന്ദേശത്തെ ഇതരരിലേക്കു സന്നിവേശി പ്പിക്കാനായി അയാൾ ഉപയോഗിക്കുന്ന രീതിയും ഒരുപോലെതന്നെ നമുക്ക് പ്രിയങ്കരമാവേണ്ടാതാണ്.
സാഹിത്യത്തിനു തനതായൊരു ചരിത്രവും അതിന് അതിന്റേതു മാത്രമായൊരു പുതുമയുമുണ്ടെന്നു വിശ്വസിക്കുന്നവരാണ് രൂപവാദക്കാർ.
അപരിചിതവത്കരണത്തിനുള്ള നൂതന വഴികൾ തേടുകയെന്ന ഉദ്യമം ഗ്രന്ഥകാരനിൽ മാത്രം നിക്ഷിപ്തവുമാണ്.
സാഹിതീയത
രൂപവാദം സാഹിത്യ നിരൂപണത്തിനു നല്കിയ ഒരു സമ്മാനമാണ് സാഹിതീയത എന്ന നൂതനാശയം.
യാകോബ്സൻ ആണ് ഈ ആശയത്തിന്റെ ഉപജ്ഞാതാവ്.
ഒരു സാഹിത്യ എഴുത്തിനെ സാധാരണ എഴുത്തിൽ നിന്നും വ്യത്യസ്തമാക്കുന്ന അതിന്റെ പ്രത്യേകതയെയാണ് സാഹിതീയത കൊണ്ട് ഉദ്ദേശിക്കുന്നത്.
രൂപവാദം സാഹിത്യത്തെക്കാളുപരി സാഹിതീയതെയെ പഠിക്കാനാണ് ശ്രമിച്ചത്.
സാഹിത്യ ഭാഷയെ സാധാരണ ഭാഷയിൽനിന്നും വ്യത്യസ്തമാക്കുന്ന ഘടകങ്ങളെയാണ് സാഹിതീയത സൂചിപ്പിക്കുന്നത്.
സാഹിത്യ ഭാഷയിലും കാവ്യഭാഷയിലും സാഹിതീയത ഉണ്ട്.
സാഹിതീയതയുടെ അഭാവമാണ് സാധാരണ ഭാഷയുടെ സവിശേഷത.
സാധാരണ ഭാഷയിൽ സാഹിതീയത കലരുമ്പോളാണ് സാഹിത്യഭാഷ ഉടലെടുക്കുന്നത്.
സാധാരണ ഭാഷയിൽനിന്നും സാഹിത്യഭാഷയെ വേർതിരിച്ചു നിറുത്തുന്ന ഈ സാഹിതീയതയുടെ പഠനത്തിലൂടെ ഒരു കൃതിയെത്തന്നെ വിലയിരുത്തനാവുമെന്ന് റഷ്യയിലെ രൂപവാദികൾ മനസ്സിലാക്കി.
ഒരു സാഹിത്യ ശകലത്തെ കലാസൗന്ദര്യമുള്ള ഒരു സാഹിത്യമാക്കി മാറ്റുന്നത് അതിന്റെ സാഹിതീയത അഥവാ കലാസൗകുമാര്യമാണ്.
ഇത് അടങ്ങിയിരിക്കുന്നത് ഒരു സാധാരണ എഴുത്തിനെ സാഹിത്യമാക്കി മാറ്റാനായി എഴുത്തുകാരൻ ഉപയോഗിച്ചിരിക്കുന്ന ഉപായങ്ങളിലാണ്.
എഴുത്തുകാരന്റെ ഈ ഉപായങ്ങളാണ് സാഹിത്യ പഠനങ്ങളുടെ ഏക വിഷയമായി ഭവിക്കേണ്ടത്.
രൂപവാദ നിരൂപകർ ഒരു കൃതി വായിക്കുന്നത് അതിലെ സാഹിതീയത അഥവാ എഴുത്തുകാരന്റെ പ്രത്യേക ഉപായങ്ങൾ കണ്ടെത്താനാണ്.
ഭാഷയെ സാഹിത്യ ഭാഷയായി മാറ്റാനായി ഒരു എഴുത്തുകാരൻ പ്രയോഗിച്ച ഉപായങ്ങളെ കണ്ടെത്തി വിശകലനം ചെയ്യുന്നതിലൂടെ സാഹിത്യ നിരൂപണം പൂർത്തിയാകുന്നു.
കാല്പനികവാദത്തിനും അതോടൊപ്പം പത്തൊൻപതാം നൂറ്റാണ്ടിൽ സാഹിത്യ ലോകത്തെ നിയന്ത്രിച്ചു പോന്നിരുന്ന മറ്റു പ്രധാന സിദ്ധാന്തങ്ങൾക്കും ഉള്ള ഒരു ബദൽ ആയിട്ടാണ് രൂപവാദം ജന്മം കൊണ്ടത്.
വായനയെയും നിരൂപണത്തെയും പുതിയ രീതിയിൽ അവതരിപ്പിക്കുകയാണ് രൂപവാദം ചെയ്തത്.
തുറന്ന മനസ്സോടെ ഒരു കൃതിയെ സമീപിക്കണമെന്നും മുൻ ധാരണകളോ മറ്റു സിദ്ധാന്തങ്ങളുടെ സ്വാധീനമോ ഇല്ലാതെ വേണം സാഹിത്യ പഠനം നടത്തുവാനുമെന്നു രൂപവാദം നമ്മളെ പഠിപ്പിച്ചു.
ഒരു സാഹിത്യ ഉദ്യമത്തെ യഥാർത്തത്തിൽ സാഹിത്യമാക്കുന്നത് അതിന്റെ സാഹിതീയത ആണ്.
അതിനാൽത്തന്നെ സാഹിതീയതെയാണ് നാം പ്രഥമഥാ ലക്ഷ്യം വയ്ക്കേണ്ടത്.
ദൈനം ദിനം നാം അഭിമുഖീകരിക്കുന്ന ജീവിത യാതർഥ്യങ്ങളെ നമുക്കു യാതൊരു മുൻ പരിചയവും ഇല്ലാത്ത വണ്ണം അവതരിപ്പിക്കാൻ കഴിയുമ്പൊളാണ് ഒരു എഴുത്തുകാരൻ വിജയം കൈവരിക്കുന്നത്.
ഇത് തന്നെയാണ് അപരിചിതവത്കരണവും.
അതുപോലെതന്നെ സാധാരണ ഭാഷയെ സാഹിത്യ ഭാഷയാക്കി മാറ്റാനായി ഒരു എഴുത്തുകാരൻ അവലംബിക്കുന്ന ചില പ്രത്യേക ഉപായങ്ങളെ വളരെ അവധാനപൂർവം പഠിക്കുമ്പോളാണ് സാഹിത്യ പഠനവും നിരൂപണവുമെല്ലാം പൂർണമാകുന്നത്.
റഷ്യൻ ആർക്ക് ഇംഗ്ലീഷ് വിലാസം https://ml.wikipedia.org/wiki/Russian_Ark
അലക്സാണ്ടർ സക്കുറോവ് സംവിധാനം ചെയ്ത് 2002-ൽ പുറത്തിറങ്ങിയ റഷ്യൻ ചലച്ചിത്രമാണ് റഷ്യൻ ആർക്ക് (Russian: Русский ковчег Transliteration: Russkij Kovcheg).
96 മിനിറ്റ് ദൈർഘ്യമുള്ള ചിത്രം ഒറ്റ ഷോട്ടിൽ സ്റ്റെഡിക്യാം ഉപയോഗിച്ചാണ് നിർമ്മിച്ചിരിക്കുന്നത്.
2002-ലെ കാൻസ് അന്താരഷ്ട ചലച്ചിത്രമേലയിൽ പ്രദർശിപ്പിക്കപ്പെട്ട ചിത്രം  Palme d'Or പുരസ്ക്കരത്തിന് നോമിനേറ്റ് ചെയ്യപ്പെടുകയും ചെയ്തു.
ആദ്യമായി ഒറ്റ ഷോട്ടിൽ പൂർത്തീകരിച്ച മുഴുനീള ചലച്ചിത്രമാണിത്.
ചിത്രം തുടങ്ങുന്നതുമുതൽ അവസാനിക്കും വരെ 96 മിനിറ്റ് കട്ടുകളില്ലാതെ ഏഡിറ്റ് ചെയ്യാത്ത ഒരൊറ്റ ഫൂട്ടേജാണ്.
ആദ്യ രണ്ട് ശ്രമങ്ങൾ പരാജയപ്പെട്ട ശേഷം മൂന്നാമത്തെ ശ്രമത്തിലാണ് ചിത്രം പൂർത്തീകരിക്കുവാനായത്.
റഷ്യയുടെ മുന്നൂറ് വർഷത്തെ ചരിത്രം, സാഹിത്യം, കല, രാഷ്ടീയം, യൂറോപ്യൻ ശൈലികളുടെ സ്വാധീനവും അനുകരണവും, എന്നിങ്ങനെ പല വിഷയങ്ങൾ ചർച്ചചെയ്യുന്ന ചിത്രം ഡോക്യുമെന്ററി സ്വഭാവമുള്ളതാണ്.
മുഖ്യകഥാപാത്രമായ അവതാരകന്റെ ശബ്ദം മാത്രമാണ് ചിത്രത്തിലുള്ളത്.
അവതാരകന്റെ കാഴ്ച (point-of-view of an unseen narrator) എന്ന രീതിയിലുള്ള സങ്കേതമാണ് ചിത്രത്തിലുടനീളം ഉപയോഗിച്ചിരിക്കുന്നത്.
ഹെർമിറ്റെജ് മ്യൂസിയത്തിലെ 33 മുറികളിലായി 2000-ത്തോളം നടീ നടൻന്മാന്മാരേയും മൂന്ന് വാദ്യവൃന്ദങ്ങളേയും ഉപയോഗിച്ചാണ് ചിത്രം പൂർത്തിയാക്കിയത്.
സോണി HDW-F900 ക്യാമറ ഉപയോഗിച്ച് അൺകമ്പ്രസ്ട് ഡിജിറ്റൽ ഫോർമാറ്റിലാണ് ചിത്രം ചിത്രീകരിച്ചത്.
പുരസ്കാരങ്ങൾ 2002 Cannes Film Festival Nominated - Palme d'Or - അലക്സാണ്ടർ സക്കുറോവ് 2002 Toronto International Film Festival Visions Award - അലക്സാണ്ടർ സക്കുറോവ് 2004 Argentinean Film Critics Association Awards Silver Condor - അലക്സാണ്ടർ സക്കുറോവ് 2003 German Camera Award German Camera Award - Honorable Mention - Tilman Büttner 2004 San Francisco Film Critics Circle Special Citation - അലക്സാണ്ടർ സക്കുറോവ് 2002 Sitges - Catalonian International Film Festival Best Film - അലക്സാണ്ടർ സക്കുറോവ് 2008 Society of Camera Operators Historical Shot - Tilman Büttner അവലംബം പുറമെ നിന്നുള്ള കണ്ണികൾ റഷ്യൻ ആർക്ക് ഇന്റർനെറ്റ് മൂവി ഡാറ്റാബേസിൽ റഷ്യൻ ആർക്ക് ഓൾമുവീയിൽ Russian Ark homepage Archived 2005-12-11 at the Wayback Machine .
Russian Ark - rotten tomatoes Interview with Alexander Sokurov Archived 2010-09-25 at the Wayback Machine .
Russian Ark - rogerebert Russian Ark - Peter Bradshaw
റഷ്യയിൽ നടന്ന ഒന്നാം ലോക മഹായുദ്ധത്തിന്റെ സമയരേഖ കാലയളവ് സംഭവം 1898 റഷ്യൻ സോഷ്യൽ ഡമോക്രാറ്റിക് ലേബർ പാർട്ടിയുടെ രൂപീകരണം.
1903 റഷ്യൻ സോഷ്യൽ ഡമോക്രാറ്റിക് ലേബർ പാർട്ടി ബോൾഷെവിക്കുകളെന്നും മെൻഷെവിക്കുകളെന്നും രണ്ടായി തെറ്റി പിരിഞ്ഞു 1905 ഡ്യൂമ ( പാർലമെന്റ്) രൂപീകരിക്കുവാൻ സാർ ചക്രവർത്തി നിർബന്ധിതനായി.
1906 - 1907 ഒന്നും രണ്ടും ഡ്യൂ വാ സമ്മേളനങ്ങൾ അധികാര കൈമാറ്റം പൂർണ്ണമാകാത്തതിനെ തുടർന്ന് മാസങ്ങൾക്കു ശേഷം പിരിച്ച് വിട്ടു.
1917 മാർച്ച് (പഴയ റഷ്യൻ കലണ്ടർ പ്രകാരം ഫെബ്രുവരി ) നിക്കോളാസ് ചക്രവർത്തി സ്ഥാനഭ്രഷ്ടനാക്കപ്പെട്ടു.
അലക്സാണ്ടർ കെറൻസ്കി യുടെ താൽക്കാലിക ഗവൺമെന്റ്' 1917 നവംബർ (പഴയ റഷ്യൻ കലണ്ടർ പ്രകാരം ഒക്ടോബർ ) ലെനിന്റെ നേതൃത്വത്തിൽ തൊഴിലാളികൾ കെറൻസ്കി യിൽ നിന്നും അധികാരം പിടിച്ചെടുത്തു.
റഷ്യയുടെ ദേശീയഗാനം
റഷ്യൻ സംയുക്തരാഷ്ട്രത്തിന്റെ ദേശീയഗാനം , ("State Anthem of the Russian Federation") റഷ്യയുടെ ദേശീയഗാനമാണ്.
അലക്സാണ്ടർ അലക്സാണ്ട്രോവും എൽ-റെജിസ്ഥാനും ഒരുമിച്ചു രചിച്ച, സെർഗെയ് മിഖാൽക്കോവ് എഴുതിയ " സോവിയറ്റ് യൂണിയന്റെ ദേശീയഗാനം " എന്നതിന്റെ അതേ സംഗീതമാണ് റഷ്യൻ ദേശീയഗാനത്തിൽ ഉപയോഗിക്കുന്നത്.